湯寶如

湯寶如，花名湯記，係香港女歌手同演員。

簡介 
1992年，初出道嘅佢同張學友合唱過《相思風雨中》，得到好多人認識，期間出咗唔少唱片。1994年佢憑一首《緣份的天空》走紅，1996年以《感冒》呢首歌令到佢嘅專輯《收放自如》攞到白金銷量。

湯寶如曾經同劉小慧、黎瑞恩、王馨平、周慧敏、關淑怡、陳慧嫻並稱「寶麗金七小花」。

1998年，湯寶如同譚國政拍拖而退出樂壇。2007年同賽車手男朋友Sam Chan結婚並喺同年9月生咗一個仔。佢個仔雖然得十幾歲，但已經想做YouTuber。

2019年，湯寶如原定喺10月14號舉行演唱會『湯寶如MINE MK Karen Music 2019音樂會』，但係突然宣佈因為個人原因延後。

演出

電視劇
2020年：《好人好姐》飾演 院長

香港女歌手
香港女演員
寶如